
S K R A Ć E N I  Z A P I S N I K
od 28. studenoga 2018. godine

sa 14. sjednice Općinskog vijeća Općine Novo Virje održane u zgradi Općine Novo
Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/18-01/01, URBROJ: 2137/22-18-8, od 23. studenoga 2018. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Pero Čorba, potpredsjednik Općinskog vijeća,
3.  Dražen Đuroci, član Općinskog vijeća,
4.  Dario Ciganović, član Općinskog vijeća,
5.   Marina Bušić, članica Općinskog vijeća,
6.   Franjo Marčinko, član Općinskog vijeća,
7.   Ivan Mesarov, član Općinskog vijeća,
8.   Vjekoslav Mesarov, član Općinskog vijeća,
9.   Željko Šadek, član Općinskog vijeća.

OSTALI PRISUTNI:

1. Branko Mesarov, općinski načelnik Općine Novo Virje,
2. Miroslav Lukanec, pročelnik i zapisničar,
3. Željka Bosorić Baruškin, referent za računovodstvene poslove.

ODSUTNI:

1. Nenad Lukić, član Općinskog vijeća – opravdano
2. Željkica Kapitanić, članica Općinskoga vijeća - opravdano

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 19,30 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće
jednoglasno je sa 9 glasova ZA usvojilo zapisnik sa prethodne sjednice.






PREDSJEDNICA: Za današnju sjednicu predlažem sljedeći:

DNEVNI RED

1. Donošenje Odluke o vrijednosti boda (B) komunalne naknade na području Općine Novo Virje,
2. Donošenje Rješenja o izmjeni Rješenja o imenovanju predsjednika i članova Socijalnog vijeća Općine Novo Virje,
3. Donošenje Odluke o odabiru najpovoljnije ponude za obavljanje komunalne djelatnosti čišćenja snijega na nerazvrstanim cestama u zimskom periodu 2018./2019. godina na području Općine Novo Virje,
4. Donošenje Odluke o davanju prethodne suglasnosti na Obavijest o odabiru ponude za nabavu igrala za dječje igralište Dječjeg vrtića Bregunica Novo Virje te sklapanje Ugovora o nabavi,
5. [bookmark: _Hlk532206214]Donošenje Odluke o prijenosu i prodaji poslovnog udjela u trgovačkom društvu Komunalne usluge Đurđevac d.o.o., Đurđevac,
6. Donošenje Procjene rizika od velikih nesreća za Općinu Novo Virje,
7. Donošenje Zaključka o prihvaćanju Izvješća o stanju sigurnosti na području postaje Granične policije Koprivnica za rujan i listopad 2018. godine,
8. [bookmark: _Hlk532218282][bookmark: _Hlk532211545][bookmark: _Hlk529881438]Donošenje Odluke o plaći općinskog načelnika Općine Novo Virje,
9. [bookmark: _Hlk532275744]Rasprava o prijedlogu Proračuna Općine Novo Virje za 2019. godinu i projekcijama Proračuna za 2020. i  2021. godinu,
10. Razmatranje zamolbi:
- Brankica Kovač iz Novog Virja
- Zajednica športsko ribolovnih klubova Đurđevac
11. Razno.
                                                                                           
Dnevni red je usvojen sa 9 glasova ZA.

Prelazimo na prvu točku dnevnog reda.

Točka 1.

PREDSJEDNICA: U materijalima smo primili prijedlog Odluke o vrijednosti boda (B) komunalne naknade na području Općine Novo Virje. Predlagatelj Odluke je općinski načelnik.

MIROSLAV LUKANEC: Radi se o tome da je u kolovozu ove godine donijet novi zakon o komunalnom gospodarstvu. Odluka o vrijednosti boda se treba donjeti do 30. studenoga ukoliko se želi primjenjivati u 2019. godini. Zakonom je propisana obveza utvrđenja godišnjeg iznosa komunalne naknade pa je stoga potrebno i vrijednost boda komunalne naknade izraziti u godišnjem iznosu. Do sada je vrijednost boda bila iskazana u iznosu od 0,50 lipa po metru kvadratnom, a sada to bude 6,00 kuna. Utvrđenjem vrijednosti boda u iznosu od 6,00 kuna ne povećava se vrijednost boda utvrđena sada važećom odlukom, već se vrši usklada sa odredbama novog zakona, odnosno vrijednost boda se utvrđuje u godišnjem iznosu.

[bookmark: _Hlk532199820]Budući da se nitko nije javio Općinsko vijeće Općine Novo Virje jednoglasno je sa 9 glasova ZA donijelo

ODLUKU 
o vrijednosti boda (B) komunalne naknade na području Općine Novo Virje

Točka 2.

PREDSJEDNICA: U materijalima ste primili prijedlog Rješenja o izmjeni Rješenja o imenovanju predsjednika i članova Socijalnog vijeća Općine Novo Virje. 
Predlagatelji Rješenja su vijećnici Liste grupe birača, Mreže nezavisnih lista i Hrvatske demokratske zajednice. Umjesto Natalije Levačić i Katarine Čorba za nove članove Socijalnoga vijeća predlažu se Pero Čorba i Katarina Kozarić Šabarić. Izmjena Rješenja predlaže se radi boljeg uvida u rad Socijalnoga vijeća.

Budući da se nitko nije javio Općinsko vijeće Općine Novo Virje jednoglasno je sa 9 glasova ZA donijelo

RJEŠENJE 
o izmjeni Rješenja o imenovanju predsjednika i članova Socijalnog vijeća Općine Novo Virje

Točka 3.

PREDSJEDNICA: U materijalima ste primili prijedlog Odluke o odabiru najpovoljnije ponude za obavljanje komunalne djelatnosti čišćenja snijega na nerazvrstanim cestama u zimskom periodu 2018./2019. godine na području Općine Novo Virje. Predlagatelj Odluke je općinski načelnik.

OPĆINSKI NAČELNIK: Odabranim ponuditeljima poslani su pozivi za dostavu ponuda za obavljanje komunalne djelatnosti čišćenja snijega na nerazvrstanim cestama u zimskom periodu 2018/2019. godina. U roku za dostavu ponuda zaprimljena je jedna ponuda i to ponuda tvrtke Živko d.o.o., Crnec 18, Novo Virje, sa svom potrebnom dokumentacijom. Cijena ponude mijenjala se u odnosu na prošlu godinu, te sada iznosi 200,00 kuna plus PDV po satu usluge čišćenja snijega i za posipavanje soli.

[bookmark: _Hlk532211054]Budući da se više nitko nije javio Općinsko vijeće Općine Novo Virje je jednoglasno sa 9 glasova ZA donijelo


ODLUKU
o odabiru najpovoljnije ponude za obavljanje komunalne djelatnosti čišćenja snijega na nerazvrstanim cestama u zimskom periodu 2018./2019. godina na području Općine Novo Virje.



Točka 4.


PREDSJEDNICA: U materijalima ste primili prijedlog Odluke o davanju prethodne suglasnosti na Obavijest o odabiru ponude za nabavu igrala za dječje igralište Dječjeg vrtića Bregunica Novo Virje te sklapanje Ugovora o nabavi. Predlagatelj Odluke je općinski načelnik.

OPĆINSKI NAČELNIK: Javili smo se na natječaj Ministarstva za demografiju, obitelj, mlade i socijalnu politiku gdje nam je odobreno 40.000,00 kuna za nabavu igrala za dječje igralište Bregunica Novo Virje. Poziv za dostavu ponuda je bio objavljen na internetskim stranicama Općine Novo Virje i pristigle su četiri ponude. Bilo je otvaranje ponuda gdje je bila prisutna i gospođa Bušić, članica povjerenstva.  
Povjerenstvo predlaže da se odabere ponuda tvrtke Regoč iz Zagreba.
Predlažem da prihvatimo prijedlog povjerenstva i donesemo ovu odluku. 
Imamo rok do kraja ožujka 2019. da realiziramo tu nabavu. 

[bookmark: _Hlk532205778]Budući da se više nitko nije javio Općinsko vijeće Općine Novo Virje je jednoglasno sa 9 glasova ZA donijelo

ODLUKU
o davanju prethodne suglasnosti na Obavijest o odabiru ponude za nabavu igrala za dječje igralište Dječjeg vrtića Bregunica Novo Virje te sklapanje Ugovora o nabavi

Točka 5.

PREDSJEDNICA: U materijalima ste primili prijedlog Odluke o prijenosu i prodaji poslovnog udjela u trgovačkom društvu Komunalne usluge Đurđevac d.o.o. Đurđevac. Predlagatelj Odluke je općinski načelnik.

OPĆINSKI NAČELNIK: Čim je Grad Đurđevac shvatio da se devet općina organiziralo  i da ćemo imati svoje komunalno poduzeće koje se bude bavilo gospodarenjem otpadom rekli su nam da prodamo udio koji imamo Komunalnim uslugama Đurđevac. Ovaj proces oko osnivanja društva ide dobro. Svih devet općina koje su se odlučile za osnivanje novog trgovačkog društva potpisalo je društveni ugovor i uplatilo temeljni kapital od 40.000,00 kuna. Došle su nam kante za miješani komunalni otpad gdje smo dobili 50.000,00 kuna. Čim se u trgovačkom sudu registrira komunalno poduzeće i dok nabavimo naljepnice za kante onda budemo paralelno dijelili kante i izjave. Jedan od motiva zašto smo se organizirali je taj da ne dopustimo gradovima Koprivnici i Đurđevcu da nas na neki način iskorištavaju. Neke od općina kao što je Virje i Podravske Sesvete razmišljaju da ne bi prodale svoj ulog u tom trgovačkom društvu. 

DRAŽEN ĐUROCI:  To je zanimljivo taj 1% može biti puno a i ne mora značiti ništa. 

PREDSJEDNICA: Mislim da ne treba žuriti.

PERO ČORBA: To je koliko sam razumio 200,00 kuna, s time se nebude nitko obogatio.

OPĆINSKI NAČELNIK: Ne inzistiram posebno na ničemu, na Vama je da odlučite.

Budući da se više nitko nije javio Općinsko vijeće Općine Novo Virje jednoglasno sa 9 glasova PROTIV nije donijelo

ODLUKU
o prijenosu i prodaji poslovnog udjela u trgovačkom društvu Komunalne usluge Đurđevac d.o.o., Đurđevac

Točka 6.

PREDSJEDNICA: U materijalima ste primili prijedlog Procjene rizika od velikih nesreća za područje Općine Novo Virje. Predlagatelj Odluke je općinski načelnik.

MIROSLAV LUKANEC: Odluka je vezana na inspekcijski nadzor inspektora Državne uprave za zaštitu i spašavanje i na Zakon o civilnoj zaštiti po kojim postoji obveza donošenja ove Procjene rizika. Važna stvar je u tome je da je do sada postojao tim zaštite Općine Novo Virje od 23 pripadnika, a donošenjem nove Procjene rizika on se ukida i te obveze će se prebaciti na operativne snage vatrogastva.

OPĆINSKI NAČELNIK: To je jedan od dokumenta koji dok dođe nadzor moraš imati. 

PERO ČORBA: Samo me interesira da li se išta drugo osim te stavke koju si Miro spomenuo mijenja? 

MIROSLAV LUKANEC: Novi su pravilnici,  to radi konzultat. 

PERO ČORBA: Znači oni to budu prekopirali, izbacili tim opće namjene i ubacili vatrogasce, i svaku općinu će to koštati 10.000,00 kuna. Na to bi trebalo reagirati.

MIROSLAV LUKANEC: To je praksa.

PERO ČORBA: Ja to znam, ali ako se taj dokument svake tri godine kopira, nešto se promjeni i uzme 10. 000,00 kuna sasvim je dovoljno i 5.000,00 kn da se to prekopira. Mislim da općina može poslati prigovor na cijenu. Da li radi to neko drugi u Hrvatskoj?
OPĆINSKI NAČELNIK: Radi ali po skupljim cijenama.  Mi smo čuli da su druge općine napravile tako i cijena je bila oko 20.000,00 kuna a nama je 10.000,00 kuna. 

Budući da se više nitko nije javio Općinsko vijeće Općine Novo Virje je jednoglasno sa 9 glasova ZA donijelo

PROCJENU RIZIKA
od velikih nesreća za Općinu Novo Virje



Točka 7.

PREDSJEDNICA: U materijalima ste primili Izvješće o stanju sigurnosti na području postaje Granične policije Koprivnica za rujan i listopad 2018. godine.

PREDSJEDNICA: Otvaram raspravu.

OPĆINSKI NAČELNIK: Predlažem da se prihvati ova točka dnevnog reda.

Budući da se nitko nije javio Općinsko vijeće Općine Novo Virje je bez rasprave jednoglasno sa 9 glasova ZA donijelo

ZAKLJUČAK
o prihvaćanju Izvješća o stanju sigurnosti na području postaje Granične policije Koprivnica za rujan i listopad 2018. godine

Točka 8.

PREDSJEDNICA: U materijalima ste primili prijedlog odluke o plaći općinskog načelnika Općine Novo Virje. Predlagatelj Odluke je općinski načelnik.

OPĆINSKI NAČELNIK: Od naše prošle sjednice koja je održana 11. rujna ove godine saznao sam da je Odluka o plaći općinskog načelnika Općine Novo Virje, a koja je donesena na prijedlog vijećnika većine protuzakonita. U jednoj općini vijećnici su također htjeli donijeti istu takvu odluku gdje su htjeli načelniku smanjiti plaću. No onda su službe koje vrše pripremu odluke i nadzor odluka shvatile da je to protuzakonito. Pročelnik Vam je iskopirao dio zakona o plaćama u lokalnoj i područnoj (regionalnoj) samoupravi, članak 3. koji govori da osnovicu i koeficijente za obračun plaće župana/gradonačelnika/općinskog načelnika  i njihovih zamjenika određuje odlukom predstavničko tijelo jedinice lokalne  (područne) regionalne samouprave u kojoj obnašaju dužnost, na prijedlog župana, gradonačelnika, odnosno općinskog načelnika. Odluka koju ste vi donijeli je sadržajno ispravna ali predlagatelj je protuzakonit. Kontaktirali smo i Udrugu općina RH gdje su nam rekli da je odluka protuzakonita te da podnesemo Ministarstvu uprave zahtjev za ocjenu zakonitosti općeg akta, a radi obustave od primjene. Isto tako konzultirali smo se i sa načelnicom sektora za nadzor lokalne i područne (regionalne) samouprave pri Ministarstvu uprave, koja je rekla da se tu radi o protuzakonitoj odluci. Ista je rekla da sve opišemo i pošaljemo na Ministarstvo uprave i da će se onda taj akt staviti izvan snage. Iza toga cijeli predmet ide Upravnom sudu koji onda odlučuje i postupa po tome. Postoji mogućnost i da se donese nova Odluka o mojoj plaći koju sad i predlažem po kojoj bi se koeficijent za obračun moje plaće obračunavao po koeficijentu 2,13. U tom slučaju ne bi tražili ocjenu zakonitosti odluke od strane Ministarstva uprave. Do sada sam već sedamnaest mjeseci u gubitku i to 1.200,00 kuna neto, a do kraja mandata je još trideset mjeseci. Bitno je da protuzakonitu odluku na kojoj ste se vi potpisali tj. predsjednica vijeća stavite izvan snage. A ona se može staviti izvan snage jedino na moj prijedlog. Predlažem da se donese odluka prema ovome prijedlogu i da mi Općina pokrije štetu. Ako vi to nećete izglasati onda idemo na opciju B, odnosno prema ministarstvu uprave. Moje mišljenje je da je bolje to ovako riješiti jer stvar je u tome ako to ode u Ministarstvo uprave onda to više nije sigurno kakvi će to biti troškovi. Vijećnici koji su glasali protiv smanjenja moje plaće dok se ta odluka donosila 2017. godine  već su se distancirali od mogućih odgovornosti. Ovo je moj izraz dobre volje. 
PREDSJEDNICA: Mi po zakonu nemamo nikakvu kaznenu ni zakonsku odgovornost. Ova priča kako su se oni ogradili odgovornosti ne stoji jer lijepo piše u zakonu o jedinicama lokalne samouprave da mi kao vijećnici imamo imunitet i nemamo zakonsku odgovornost,  a jedino tko odgovara je onaj koji je stavio odluku da je zakonita i da se može provoditi. 
OPĆINSKI NAČELNIK: Onda vi možete donijeti odluku da se nekoga strijelja i za to nećete odgovarati? 
PREDSJEDNICA: Od kad je u nadležnosti općinskoga vijeća donošenje odluka o streljanju. To nije u našoj nadležnosti pa ne možemo niti donositi takve odluke. 
OPĆINSKI NAČELNIK: Molim vijećnike koji su se već distancirali da i sad glasuju sukladno tome, da se odmaknu od ove grupe i dok bude došlo do čega bude došlo da se vidi razlika.  
DRAŽEN ĐUROCI: Sad si rekao da si ti sedamnaest mjeseci u gubitku, ko je zadužen sedamnaest mjeseci da kontrolira naše odluke i u kojem vremenskom roku. Zašto ljudi koji su za to plaćeni nisu osporili tu odluku?
[bookmark: _GoBack]MIROSLAV LUKANEC: Svi opći akti koje donese Općinsko vijeće zajedno sa izvadkom iz zapisnika šalju se na ocjenu zakonitosti uredu državne uprave u županiji u roku 15 dana od dana njihova donošenja što je i učinjeno.
DRAŽEN ĐUROCI: A prošlo je 17 mjeseci i sad je problem. 
MIROSLAV LUKANEC: To je poslano tamo, prošlo je i objavljeno u Službenom glasniku Koprivničko-križevačke županije.
DRAŽEN ĐUROCI: Ja pitam gdje je onda problem? To nek rješava onaj koji je tu nezakonitost proveo a nije bio u pravu. 
PREDSJEDNICA: Trebalo je nas upozoriti da smo mi napravili nešto krivo. Da nas je nadzor u roku upozorio da smo donijeli protuzakonitu odluku onda bi naša obaveza bila da mi tu odluku izmijenimo. Mi sada nemamo nikakvu obvezu. Nismo mi pravnici da mi možemo znati da li je u skladu sa zakonom ili nije zato imamo nadležne službe. 
OPĆINSKI NAČELNIK: Nazdor zakonitosti može raditi direktno i Ministarstvo uprave.
PREDSJEDNICA:  Koliko sam ja proučila u roku godinu dana. Ali opet ja nisam pravnik pa neću ulaziti u to. 
OPĆINSKI NAČELNIK: Zato predlažem ovakvu odluku. Postoji i opcija B, koju sam već prije spomenuo, vaše je da se odlučite. Mene zanima jesi li ti shvatila o čemu sam ja govorio? 
PREDSJEDNICA: Ja sam sve shvatila, samo nisam shvatila što je značilo ono predsjednica se je potpisala. Predsjednica se potpisala da je vijeće izglasalo takvu odluku. Predsjednica se nije potpisala da pod kaznenom i materijalnom odgovornošću odgovara za zakonitost odluke. A ti si to tako prezentirao. Ja sam potpisala da smo mi takvu odluku donjeli i to je jedino što je moj posao. Ja ne mogu odgovarati da li je to u skladu sa zakonom zato imamo nadležne službe. 
OPĆINSKI NAČELNIK: Krivo razmišljate. 
PREDSJEDNICA: Ne, krivo si se ti izjasnio. 
OPĆINSKI NAČELNIK: Ne Vi krivo razmišljate. Nemojte donjeti ovu odluku pa budete vidjeli kako bude izašlo.
PREDSJEDNICA: Mi možemo tebi vjerovati da je tebi tak rečeno a i ne moramo vjerovati. Mi to ne mamo nigdje pismeno.
OPĆINSKI NAČELNIK: Gospođo Bušić jeste li vi shvatili što vam ja govorim vezano za odluku o mojoj plaći? 
MARINA BUŠIĆ: Da
OPĆINSKI NAČELNIK: Gospodine Mesarov Vjekoslav, jeste li vi shvatili? 
MESAROV VJEKOSLAV: Da
OPĆINSKI NAČELNIK: Gospon Đuroci?
DRAŽEN ĐUROCI: Dok dobim na pismeno sve što si rekao da li je to točno ili nije.
OPĆINSKI NAČELNIK: Pero Čorba jesi shvatio što sam ja rekao, Dario Ciganović?
PERO ČORBA: Prihvatit ćemo onda dok dobijemo od nadležnih službi.
DARIO CIGANOVIĆ: Da
OPĆINSKI NAČELNIK: Ja sam vam sve rekao vi birate put, nakon svega može uslijediti i tužba.
PREDSJEDNICA: A ti si izabrao da ljudima pokažeš da li ti je na prvom mjestu interes općine ili tvoj vlastiti, ako ideš tužiti svoju općinu.
OPĆINSKI NAČELNIK: Ne, nego Vas.
PREDSJEDNICA: Mi ne odgovaramo za takve stvari ovo je smiješno o čemu se mi raspravljamo tak da se razumijemo.
ŽELJKO ŠADEK: Predlažem da se to provjeri i onda možete promjeniti odluku da to ne ide na upravni sud i da se donese odluka kakva i treba biti.
PREDSJEDNICA: Ako budemo išli po toj teoriji ja predlažem da sad ne donosimo odluku već da nam se prezentiraju dokazi o tome pa onda donesemo odluku.
OPĆINSKI NAČELNIK: Mi vam citiramo članke zakona koji o tome govore. Tu je zakon o plaćama u lokalnoj i područnoj (regionalnoj) samoupravi, članak 3. i članci iz zakona o lokalnoj i regionalnoj (područnoj) samoupravi koji govori kako dalje.
MIROSLAV LUKANEC: Razgovarao sam sa gospođom u ministarstvu uprave koja radi na ocjeni zakonitosti općih akata i detaljno objasnio što se dogodilo. Isto tako kontaktirao sam i pravnika iz Udruge općina vezano na tu temu. Postoje dva moguća smjera. Jedan smjer je da Općinsko vijeće donese novu odluku koju predloži općinski načelnik, a ova koja je protuzakonita da se stavi izvan snage. Drugi smjer je da se Ministarstvu uprave podnese zahtjev za ocjenu zakonitosti te odluke, a sukladno članku 80 b i 82. Zakona o lokalnoj i područnoj (regionalnoj) samoupravi.  
OPĆINSKI NAČELNIK: Ako vi tu odluku ne donesete ili ćete odugovlačiti mi idemo na ovaj drugi način.
PREDSJEDNICA: Možemo reći da nam je zakon toliko manjkav da načelnik, gradonačelnik župan mogu sami sebi određivati plaću.
DRAŽEN ĐUROCI:  Neka se glasuje o prijedlogu odluke.
MESAROV IVAN: Nek u zapisnik ide i ime i prezime tko je bio za a tko protiv da ne dođe do problema.
Budući da se više nitko nije javio Općinsko vijeće Općine Novo Virje sa 6 glasova  PROTIV i 3 ZA nije donijelo

ODLUKU
 o plaći općinskog načelnika Općine Novo Virje

Protiv predložene Odluke su glasovali Katarina Kozarić – Šabarić, Pero Čorba, Dario Ciganović, Marina Bušić, Vjekoslav Mesarov i Dražen Đuroci, dok su za predloženu odluku glasovali Željko Šadek, Franjo Marčinko i Ivan Mesarov.

Točka 9. 

PREDSJEDNICA: U materijalima ste primili prijedlog Proračuna Općine Novo Virje za 2019. godinu i projekcijama Proračuna za 2020. i  2021. godinu.

OPĆINSKI NAČELNIK: Planirani su prihodi i primici za 2019. godinu u ukupnom iznosu od 4.943.894,59 kuna.
Prihodi od poreza planirani su u ukupnom iznosu od 2.274.200,00 kuna, a čine ga prihodi od poreza i prireza na dohodak, te udio za fiskalno izravnanje u iznosu 2.214.000,00 kuna, porezi na imovinu 52.000,00 kuna, te porezi na robu i usluge u iznosu od 8.200,00 kuna. Prihodi od pomoći iz državnog i županijskog proračuna i EU fondova planirani su u ukupnom iznosu od 1.263.061,01 kuna, a čine ih tekuće pomoći proračuna u planiranom iznosu od 1.140.379,01 kuna (za drva socijalno ugroženim obiteljima, opremanje dječjeg igrališta u Drenovici, nabavu mobilnog reciklažnog dvorišta, asfaltiranje cesta, projektnu dokumentaciju za ulice koje se planiraju asfaltirati i za trošak rada koordinatora na projektu Zaželi). Što se tiče asfaltiranja cesta klanac Šostarec, Đuroci i Hatadi isfinancirali bi svojim sredstvima, klanac Ogredek i Trepče – Lauš Zoran bi se sufinancirao od Ministarstva regionalnog razvoja, dok bi se Živkov klanac (Ulica Drenovica) sufinancirao sredstvima Ministarstva graditeljstva i prostornoga uređenja. Od ukupnoga iznosa koji je predviđen za asfaltiranje u planu je povući 550.000,00 kuna od ministarstava, 200.000,00 kuna od Koprivničko-križevačke županije, a ostatak vlastita sredstva. 
ŠADEK ŽELJKO: Što je sa Ulicom Trepčanska (Dalmatinka)?
OPĆINSKI NAČELNIK: Što se tiče te ulice to bi odgovaralo da se javimo na mjere ruralnoga razvoja, budući se na tim natječajima mogu dobiti veća sredstva. Trenutno se za tu ulicu rješavaju imovinsko pravni odnosi, što nam radi Geo Osijek, a da bi se ubuduće mogli javiti na neki natječaj.
Pomoći izravnanja za decentralizirane funkcije (za Javnu vatrogasnu postrojbu) su planirane u iznosu od 40.000,00 kuna, 82.682,00 kuna za osobe na javnima radovima  i osoba na stručnom osposobljavanju.
DARIO CIGANOVIĆ: Što je sa rješavanjem oborinske vode u mojem klancu?
OPĆINSKI NAČELNIK: To se može rješavati dok se projektira cesta, pa se riješavaju i oborinske vode. Prihodi od imovine planirani su u ukupnom iznosu od 1.144.133,58 kuna, a sastoje se od prihoda od nefinancijske imovine u iznosu od 1.143.633,58 kuna (od eksploatacije mineralnih sirovina, iznajmljivanja objekata, opreme, naknade za nezakonito izgrađene zgrade). Prihodi od upravnih i administrativnih pristojbi te pristojbi po posebnim propisima su planirani za 2019. godinu u iznosu od 259.500,00 kuna, a odnose se na prihode od komunalne i grobne naknade u iznosu od 172.000,00, te šumskog, vodnog i komunalnog doprinosa 87.000,00 kuna i prihoda od administrativnih pristojbi 500,00 kn. Što se tiče rashoda oni su planirani u iznosu od 4.943.894,59 kuna od čega je 3.109.056,59 kuna planirano za rashode poslovanja, a 1.534.838,00 kuna za rashode za nabavu nefinancijske imovine i 300.000,00 kuna za izdatke za financijsku imovinu i otplate zajmova. 
Rashodi za zaposlene planirani su u iznosu od 1.172.048,27 kuna, a odnose se na bruto plaće dužnosnika, službenika i namještenika u Jedinstvenom upravnom odjelu Općine Novo Virje, te djelatnika u Dječjem vrtiću „Bregunica“ i  dva djelatnika u sklopu projekta Zaželi u sveukupnom iznosu od 967.916,04 (ovi rashodi uključuju i bruto plaće djelatnika na javnim radovima). Doprinosi na plaće u iznosu od 166.482,23 kune te na ostala materijalna prava utvrđena Pravilnikom o drugim materijalnim pravima službenika i namještenika u iznosu od 37.650,00 kuna (jubilarne nagrade, regres za korištenje godišnjeg odmora, dar djetetu do 15  godina starosti i slično. Materijalni rashodi su planirani u iznosu od 1.220.476,32 kuna, Rashodi za usluge su planirani u iznosu 849.105,00 kuna, (proračunska pričuva, usluge telefona, interneta, pošte, prijevoza, investicijskog održavanja opreme i postrojenja, održavanje zgrada, usluge tiska i oglašavanja, voda i slivna vodna naknada, odvoz smeća, troškovi liječničkih pregleda, ugovori o djelu, održavanje informatičkog programa grobne i komunalne naknade, intelektualne usluge, bilježnik, odvjetnik, konzultant, periodički pregled skele i održavanje vaga, zaštita na radu, izrada registra imovine, projektne dokumentacije za vatrogasne domove i ulice, šodrenje i čišćenje cesta, zaštitu divljači, imovinsko pravni odnosi za ceste, popravci javne rasvjete, energetski certifikat, troškovi deratizacije, komunalnog i poljoprivrednog redara te naknade za zbrinjavanje otpada i nadzora deratizacije, smještaj i čipiranje pasa, informiranje kučanstava o načinu odlaganja otpada (održive misli), istražni radovi i plan sanacije odlagališta otpada te usluge pokretne knjižnice – Bibliobus).  Što se tiče izrade projektne dokumentacije za vatrogasne domove – sva tri doma bi isprojektirali te bi se javili na neki natječaj.
Subvencije su planirane u iznosu od 160.000,00 kuna, a odnose se na subvencije umjetnog osjemenjivanja krava i krmača, osiguranje usjeva i edukacije poljoprivrednicima. Naknade građanima i kućanstvima su planirane u iznosu od 202.510,00 kuna. U tim naknadama se nalaze u okvirnim iznosima naknade za ogrjev socijalno ugroženim obiteljima, bušenje ispod ceste, sufinanciranje prehrane i nabave radnih bilježnica i udžbenika u osnovnim školama, darovi za novorođenu djecu, subvencioniranje prijevoza učenicima srednjih škola i studentima. Geronto program, naknada za troškove stanovanja (socijalno ugroženi)  te božićni dječji darovi i naknada za umirovljenike. Rashodi za nabavu nefinancijske imovine su planirani u iznosu od 1.534.838,00 kuna, a odnose se na kupnju informatičkog programa za uredsko poslovanje, razglasa, asfaltiranje ulica (Živko, Ogredek, Lauš, Šoštarec, Hatadi, Đuroci), za kupnju kanti za odlaganje otpada u kućanstvima, nabavu mobilnog reciklažnog dvorišta, naš udio za izgradnju vodnokomunalne infrastrukture aglomeracija Đurđevac, Virje, Ferdinandovac i Podravske Sesvete, opremanje dječjeg igrališta u Drenovici i  nabavu prijevoznih sredstava za 2 djelatnice u projektu Zaželi. U proračunu je planiran i izdatak za otplatu glavnice primljenih zajmova od trgovačkih društava u javnom sektoru u iznosu od 300.000,00 kuna za otplatu kredita za gradnju dječjeg vrtića u Novom Virju.
PREDSJEDNICA: Pod stavkom plaća načelnika je iznos koji je planiran sa koeficijentom 2,13?
OPĆINSKI NAČELNIK: Da, sa tim iznosom.
PREDSJEDNICA: Vezano za dane općine, planirano je 25.000,00 kuna, što tu spada?
OPĆINSKI NAČELNIK: Tu su osim dana općine još dani otvorenih vrata, tamburijada i slično.
PREDSJEDNICA: Vidim da je manji izdatak za plaće Jedinstvenog upravnog odjela, zašto?
OPĆINSKI NAČELNIK: Manje su plaće radi toga što je komunalnom radniku smanjena plaća.
Što se tiče radnika u dječjem vrtiću, od sindikata smo tražili podatke o plaćama gdje su nam odgovorili za svakog radnika pojedinačno koliko bi iznosila njegova bruto plaća po zakonu, pa je i to stavljeno u proračun. Smatram da to treba poštivati. Istu stvar ćemo morati u budućnosti riješiti i za djelatnike u općini, da se plaće poslože na način da bude kao i u državnoj službi.
PREDSJEDNICA: Stavka održavanje zgrada, što tu spada?
OPĆINSKI NAČELNIK: Tu je uključena promjena prozora na zgradi općine.
PREDSJEDNICA: Što spada pod civilnu i protupožarnu zaštitu, smanjeno je održavanje groblja.
OPĆINSKI NAČELNIK: Pod civilnu i protupožarnu zaštitu spada HGSS, vatrogasci, projektiranje vatrogasnih domova.
Na groblje se nadam da više nećemo toliko trošiti.
PREDSJEDNICA: Što se tiče sportskih udruga, koliko se planira pojedinim udrugama?
OPĆINSKI NAČELNIK: Za NK Graničar u planu je 40.000,00 kuna, ŠRK Drava 29.000,00, ŠŠK Konaki 25.000,00 kuna.
VJEKOSLAV MESAROV: NK Graničaru treba povećati iznos na 50.000,00 kuna.
PREDSJEDNICA: Zanima me zašto se za igralište u Drenovici planira 140.000,00 kuna, a za igrališta u Drenovici i Crncu je izdvojeno po nešto malo više od 20.000,00 kuna.
OPĆINSKI NAČELNIK: Ovo je natječaj LAG-a Podravina.
PERO ČORBA: Sa koliko će sredstava igralište biti sufinancirano?
OPĆINSKI NAČELNIK: 100%, svaka od 16 članica LAG-a bi trebala dobiti 140.000,00 kuna. Radi se o fiksnom igralu na javnoj površini. 
PREDSJEDNICA: Po tome djeca u Drenovici imaju bolje uvjete negu u Crncu i Medvedički. Može li se to razdvojiti da se igračke stave na sva igrališta?
OPĆINSKI NAČELNIK: Na gruntovnici mora biti riješeno vlasništvo na općinu.
PERO ČORBA: Što se tiče ograde na igralištu u Crncu nabavio sam tubinge, trebalo bi angažirati majstora i nabaviti mrežu, da se i to riješi. Općina bi trebala isfinancirati radove i mrežu. To ćemo tražiti amandmanom.
PREDSJEDNICA: Zanima me što je sa projektom ZAŽELI u Općini Novo Virje?
MIROSLAV LUKANEC: Bio je natječaj za radnice, izabrane su Josipa Vranić i Nadica Kovač. Isto tako raspisan je javni poziv za korisnice, bude 12 korisnika, na dvije gerontodomaćice. U projektu sudjeluje još i Centar za socijalnu skrb i Hrvatski zavod za zapošljavanje. Projekt bi trebao započeti u siječnju 2019. godine.
Nakon toga uslijedilo je još nekoliko pitanja vijećnika te kratka rasprava.

Točka 10.
OPĆINSKI NAČELNIK: Primili smo zamolbu Brankice Kovač iz Novoga Virja vezano za odlazak njezine kćerke Petre Kovač na svjetsko prvenstvo za kadete od 8 – 12 godina, a koje se održava u španjolskom gradu Santiagu i to od 3. do 16. studenoga 2018. godine. Moj prijedlog je da se pomogne u nekom iznosu.

MIROSLAV LUKANEC: Gospođa Kovač donijela je uplatnicu koliko je to koštalo, oko 9.500,00 kuna, put i smještaj.

ŽELJKO ŠADEK: Ja sam bio s njom i razgovarali smo o tome, predlažem oko 3500,4000 kn okvirno. 

PREDSJEDNICA: Neznam kako stojimo sa proračunom?

OPĆINSKI NAČELNIK:: Imamo mogućnosti.

PERO ČORBA: Pričekajmo do kraja godine da vidimo koliko će ostati sredstava pa će se od toga dati.

Svi vijećnici su se složili da se doniraju sredstva za sufinanciranje putovanja i smještaja Brankice Kovač u Španjolskoj, a konačni iznos će se odrediti po zadnjim izmjenama proračuna u prosincu.

OPĆINSKI NAČELNIK: Primili smo zamolbu Zajednice športsko ribolovnih klubova za dodjelu prostora u stanu iznad škole (jedna velika i jedna mala soba)
Imali su prostorije u Đurđevcu i to će se rušiti, te su sada bez prostora.

FRANJO MARČINKO: Većina društava ima svoj dom. Sastanci se imaju gdje održati na Čardi, Repašu, Molvama i drugdje.

DRAŽEN ĐUROCI: Po mojem bi im mogli dati ali da se odredi najamnina.

ŽELJKO ŠADEK: Slažem se da ide najam, ugovor na određeno vrijeme.


Nakon kratke rasprave dogovoreno je da im se dodijeli prostor, ali za mjesečno oko 1.000,00 kuna najamnine, plus režije i uređenje prostora.

Budući da se više nitko nije javio za riječ, predsjednica Općinskog vijeća Općine Novo Virje, Katarina Kozarić- Šabarić završava sjednicu u 22:05 sati.

Dovršeno.

ZAPISNIČAR:
Miroslav Lukanec
PREDSJEDNICA

Katarina Kozarić-Šabarić














